ALEGERILE PARLAMENTARE DIN ANUL 1937 ÎN JUDEȚUL ALBA 


În anul 1937 guvernul liberal condus de Gheorghe Tătărescu se confrunta cu o puternică 
opoziţie a celorlalte partide politice, şi în special cu opoziţia Partidului Naţional- Țărănesc, cu o uzură 
guvernamentală cauzată de lunga perioadă de guvernare, precum şi cu disensiunile existente în 
interiorul partidului între gruparea tinerilor liberali (Gh. Tătărescu) şi cea a bătrânilor liberali 
(Constantin I. C. Brătianu). 

Ca o consecință a acestei situaţii, la 9 noiembrie 1937 regele Carol al II-lea a început 
consultările cu liderii politici, dar fără a cere demisia lui Gheorghe Tătărescu, pentru a nu crea o criză 
de autoritate. Au fost primiţi în audiență la rege Octavian Goga, Gheorghe Brătianu, Alexandru 
Averescu, Constantin Argetoianu şi Nicolae Iorga. 

Într-o audiență care a avut loc cu trei zile mai târziu, preşedintele Partidului Național- 
Țărănesc, Ion Mihalache a prezentat suveranului programul de guvernare al partidului care a fost 
acceptat de către Carol al 1-lea, dar cu condiţia realizării unei colaborări cu Frontul Românesc condus 
de Alexandru Vaida Voevod. Pentru a analiza situaţia, în seara zilei de 13 noiembrie a avut loc şedinţa 
Delegației Permanente a Partidului Naţional-Ţărănesc, unde s-a hotărât respingerea condiţiilor 
formulate de rege. Drept rezultat, a doua zi lon Mihalache a comunicat suveranului că este în 
imposibilitatea de a forma guvernul datorită condiţiilor puse!. 

În data de 14 noiembrie 1937 Gheorghe Tătărescu şi-a prezentat demisia, acceptată de către 
rege, dar el a fost reinvestit pentru a forma un guvern de alegeri cu o bază lărgită. Căutând să 
îndeplinească recomandările suveranului, premierul liberal i-a vizitat succesiv pe Gheorghe Brătianu, 
Grigore lunian, Alexandru Vaida Voevod şi Nicolae Iorga, dar numai ultimul a acceptat să desemneze 
câțiva fruntaşi ai Partidului Naţionalist-Democrat pentru conducerea unor departamente?. 

Astfel, se poate afirma faptul că dorinţa regelui de a se forma un guvern cu o bază lărgită nu a 
putut fi realizată, noul guvern creat la 17 noiembrie nedeosebindu-se de cel precedent decât printr-o şi 
mai acută lipsă de omogenitate?. 

La 19 noiembrie s-a hotărât dizolvarea Parlamentului şi convocarea electoratului. Alegerile 
pentru Adunarea Deputaţilor au fost fixate pentru ziua de 20 decembrie 1937, iar cele pentru Senat 
pentru datele de 22 decembrie la colegiul universal şi respectiv 28 decembrie la colegiul consiliilor 
comunale şi judeţene. 

Spre deosebire de alegerile parlamentare precedente, prefecții nu au fost destituiţi. Richard 
Franasovici, noul ministru de Interne le-a trimis acestora câte o telegramă prin care li se cerea “să 
rămână la posturile lor continuând să depună aceeaşi activitate ca şi până acum”* 

Campania electorală din anul 1937 s-a desfăşurat într-o atmosferă de confuzie generală, 
determinată atât de pactul de neagresiune electorală semnat la 25 noiembrie 1937 de Iuliu Maniu, noul 
preşedinte al Partidului Naţional-Ţărănesc, Corneliu Zelea Codreanu, liderul Gărzii de Fier şi 
Gheorghe Brătianu, preşedintele grupării liberale disidente, cât şi de cartelurile electorale încheiate de 
Partidul Naţional-Liberal (Gh. Tătărescu) cu organizaţiile de dreapta, mai precis cu Frontul Românesc 
şi Partidul German. 

Pactul de neagresiune a depăşit cu mult obiectivele limitate pe care şi le propusese Iuliu 
Maniu. Prin acest acord, Garda de Fier care s-a prezentat în alegeri sub numele de Totul pentru Ţară a 
primit recunoaşterea ca partid politic şi în consecință putea pretinde ca oricare alt partid politic venirea 
la putere. 

Partidul Naţional- Țărănesc s-a prezentat în alegeri cu un manifest-program publicat în organul 
oficial al partidului din judeţul Alba. Acest manifest-program avea semnăturile lui Maniu şi a lui 
Mihalache şi diferea foarte puţin faţă de programul din 19355. Naţional-ţărăniştii se pronunţau pentru 


' Aiudul, |, nr. 40 din 18 noiembrie 1937. 

? Patria, XIX, nr. 260 din 18 noiembrie 1937. 

3 Florea Nedelcu, De la restauraţie la dictatura regală, Cluj-Napoca, Editura Dacia, 1981. 
“ Patria, XIX, nr. 262 din 20 noiembrie 1937. 


$ ioan Scurtu, Istoria Partidului Naţional-Țărănesc, Bucureşti, Editura Enciclopedică, 1994, p. 314. 

menţinerea regimului democratic bazat pe Parlament şi Constituţie“. De asemenea, se pronunțau 
pentru introducerea unor legi care să suprime prima electorală şi să asigure distribuirea mandatelor de 
deputaţi la nivelul judeţelor, reducerea numărului de deputaţi şi desființarea Senatului, neamestecul 
suveranului în activitatea de guvernare, descentralizarea administrativă, modernizarea agriculturii şi 
dezvoltarea unei industrii bazate pe materiile prime din agricultură, mărirea numărului de şcoli cu 
profil tehnic, profesional şi comercial”. Programul nu mai avea înscrisă lozinca “porţilor deschise”, ba 
chiar vădea o tendinţă de stăvilire a pătrunderii capitalului străin în economia românească. 

În manifestul lansat în această campanie electorală, Partidul Totul pentru Țară nu prevedea 
măsuri concrete pentru îmbunătăţirea situaţiei țării. Singurele principii prezente reflectau un pronunțat 
antisemitism şi o aversiune față de partidele politice tradiționale care militau pentru un regim 
constituţional şi democratic“. 

În schimb, tuturor membrilor Partidului Totul pentru Țară li se atrăgea atenţia de către 
conducătorul acestuia că ei trebuie să aibă “o ţinută de înaltă demnitate şi de mare solemnitate chiar şi 
în cele mai familiare cercuri”. De asemenea, se considera ca fiind “o mare greşeală faptul de a depăşi 
în mâncare, beutură, timp de stat la masă, linia de mare severitate impusă în atare împrejurări”. 

În ziua de 20 noiembrie 1937, în sala restaurantului “Parc” din Alba Iulia a avut loc şedinţa 
Delegației Permanente a organizaţiei judeţene a Partidului Naţional-Țărănesc. Preşedinţia şedinţei a 
fost deţinută de loan Pop şi au participat toți şefii de sectoare din județ. Pe ordinea de zi a şedinţei au 
figurat dezbaterea ultimelor evenimente politice, precum şi problema alegerilor parlamentare fixate 
între 20 — 28 decembrie 1937. La aceeaşi adunare s-a adoptat o moţiune prin care se cerea 
abandonarea imediată a tacticii de pasivitate şi necesitatea revenirii la tactica de luptă a lui Maniu. Au 
luat cuvântul: Traian Raţiu, Nicolae Maior, Simion Pădureanu, Nicolae Todoran, loan Rişca, loan 
Simu şi colonelul Ivanovici!! 

O altă întrunire a membrilor Partidului Naţional-Țărănesc din județul Alba a avut loc în Alba 
lulia în ziua de 12 decembrie 1937"? unde, în sala hotelului “Europa” au participat printre alţii, loan 
Pop, preşedintele organizaţiei județene, Ion Lugoşianu'*, Dorin I. Pop. 

Datorită pactului de neagresiune electorată încheiat la 25 noiembrie 1937, cele două 
formaţiuni politice, Partidul Național- Țărănesc şi Partidul Totul pentru Țară, s-au abținut reciproc în a 
face aprecieri negative la adresa partidelor semnatare. Drept rezultat, au fost distruse afişele, 
manifestele şi alte materiale electorale care contraveneau pactului. Mai mult decât atât, a fost 
abat în Alba Iulia pentru perioada efectuării alegerilor, o comisie mixtă de supraveghere şi 
control 


* Ibidem. 
Ibidem. 


$ Arhivele Statului filiala Piatra Neamţ, fond Prefectura, dosar 58/1937, f. 8-9 (Vezi I. Scurtu, C. Mocanu, D. 
Smârcea, Documente privind istoria României între anii 1918 — 1944, Bucureşti, Editura Didactică şi Pedagogică, 1995, p. 
436-437). 


” Arhivele Statului filiala Alba Iulia, fond Chestura poliției municipiului Alba Iulia 1921 — 1948 (în continuare se 
va cita: Chestura poliţiei municipiului Alba Iulia), dosar 2/1937, f. 114. Circulara nr. 105 din 4 noiembrie 1937 trimisă de 
Corneliu Zelea Codreanu. 


'0 Ibidem. 
" Alba lulia, XX. nr. 24 din 27 noiembrie 1937. 
*2 Ibidem, nr. 29 din 16 decembrie 1937. 


8 Jon Lugoşianu. Originar din Teiuş, a făcut studii la Paris, unde a obținut diploma de doctor în drept şi în științe 
politice. Pe durata războiului a fost timp de patru ani pe front ca ofițer de artilerie. După război a practicat avocatura în 
Bucureşti, iar în anii 1918-1920 a participat la Conferința de Pace de la Paris în calitate de consilier tehnic. În anul 1920 a 
fost trimis în S.U.A. pentru a organiza serviciile consulare. Până în anul 1928 a fost de mai multe ori deputat din partea 
Partidului Național-Țărānesc. În timpul primei guvernări a acestui partid a fost subsecretar de partid la Preşedinţia Consiliului 
de Miniştrii, iar în a doua guvernare a îndeplinit funcţia de ministru al Industriei şi Comerțului. A fost ministru plenipotențiar 
al României în Italia în anul 1933. (Vezi Alba Iulia, XX, nr. 26 din 4 decembrie 1937). 


"1 Chestura poliţiei municipiului Alba Iulia, dosar 2/1937, f. 144. Circulara nr. 115 trimisă de inginerul Gheorghe 
Clime; I. Scurtu, op. cit., p. 315. 

Speriat de perspectiva înfrângerii, guvernul liberal, prin secretarul de stat la Interne i-a 
antenţionat pe toţi şefii de organizaţii judeţene să ia cele mai urgente măsuri pentru ca semnul 
partidului să fie “cât mai mult şi mai bine răspândit în oraşe şi în sate”, 

La rândul lui, ministrul de Interne le-a recomandat şefilor organizaţiilor judeţene liberale din 
tot cuprinsul țării, printre care şi şefului organizaţiei din județul Alba, o nouă tactică de propagandă 
electorală. Mai precis, se propunea creea unor echipe de câte 6-7 membri care să nu se mulțumească 
doar cu trecerea prin satele judeţului, ci “să rămână mai multe ore şi chiar o zi sau două, numai în una 
sau două comune”"€. Totodată, se recomanda în aceeaşi telegramă “propaganda de la om la om, 
precum şi orice altă modalitate corespunzătoare condiţiilor locale”. 

Ca şi în celelalte campanii electorale, membrii Partidului Naţional-Ţărănesc au desfăşurat o 
vie activitate propagandistică în judeţ. Astfel, în comunele Șugag, Căpâlna, Petrești, Laz şi Săsciori au 
fost Ion Lugoșianu, Nicolae Todoran, Traian Breazu. În ultima localitate menţionată național- -țărăniştii 
au organizat şi o întrunire electorală. În regiunea Vințu de Jos s-au organizat adunări în comunele 
Acmar, Blandiana, Cioara şi Tărtăria, la care au ţinut cuvântări: Aurel Sgâia, Emil Pop, Nicolae 
Bâldea, Sebastian Saşa și Nicolae Todoran. În plasa Zlatna s-au deplasat Florian Medrea’? Şi 
Alexandru Baba, iar în plășile Abrud şi Teiuș au fost Traian Raţiu, Nicolae Maior și Traian Mârza. În 
plus, în zilele de 5, respectiv 6 decembrie au avut loc în Alba Iulia întrunirile sectoarelor Maieri şi 
Hăiuş!?. 

Pentru Adunarea Deputaţilor la Tribunalul Judeţean Alba au fost depuse 12 liste electorale: 

Lista nr. 1 — Partidul Naţional-Liberal (C. 1. C. Brătianu) 

Lista nr. 2 — Partidul Totul pentru Ţară 

Lista nr. 3 — Partidul Național- Țărănesc 

Lista nr. 4 — Partidul Naţional-Creştin 

Lista nr. 5 — Partidul Naţional-Liberal (Gh.Brătianu) 

Lista nr. 6 — Partidul Poporului 

Lista nr. 7 — Partidul Evreiesc 

Lista nr. 8 — Partidul German 

Lista nr. 9 — Partidul Social-Democrat 

Lista nr. 10 — Partidul Agrar 

Lista nr. 11 — Partidul Maghiar 

Lista nr. 12 — Partidul 'Țărănesc-Radical 

Cele 12 liste de candidaţi depuse pentru Adunarea Deputaţilor au avut următoarea 
componență’: 


'5 Arhivele Statului filiala Alba Iulia, fond Cabinetul prefectului (în continuare se va cita: Cabinetul prefectului). 
dosar 11/1937, f. 9. Telegrama cifrată nr. 665 din 29 noiembrie 1937 trimisă de Sergiu Dimitriu, secretar de stat la Interne 
către prefectul județului Alba. 


'S Ibidem, f. 19. Telegrama cifrată nr. 715 din 4 decembrie 1937 trimisă de ministrul de Interne Richard Franasovici 
către prefectul județului Alba. 


V Ibidem. 


'5 Florian Medrea. S-a născut în Țelna. A intrat în armata austro-ungară, unde a avansat până la gradul de căpitan. 
Din anul 1918 a susținut fățiş cauza românească. La | Decembrie 1918 a fost comandantul Legiunii Române, care a asigurat 
securitatea Marii Adunări Naționale de la Alba lulia. A fost orgamizatorul şi comandantul gărzilor naționale din trei județe: 
Alba, Târnava Mare şi Târnava Mică. De asemenea, a organizat regimentul de voluntari “Horea” împotriva ungurilor 
bolşevizați ai lui Kun Béla. A participat la campania din Ungaria cu gradul de maior. După încheierea păcii a fost avansat la 
gradul de colonel, dar a demisionat din armată şi a practicat avocatura la Alba Iulia. Între anii 1926-1928 a fost 
vicepreşedinte al organizaţiei Partidului Naţional-Țărănesc din judeţul Alba. În anul 1933 este numit de către guvernul 
naţional-țărănist inspector general al poliţiei din Ardeal şi Banat (Vezi Alba lulia, XX, nr. 29 din 16 decembrie 1937). 


Alba lulia, XX, nr. 27 din 9 decembrie 1937. 
% Monitorul Oficial, nr. 301 din 30 decembrie 1937. 
2 Ibidem. 

Lista nr. 1 


P.N.L. (C. Brătianu) 


Valeriu Pop 
Danil Tecău 
Ștefan Pop 
Ioan Todericiu 
Basil Gruia 


Lista nr. 4 
P.N.C. 


lon Cuşută 
Iosif Pop 
Eugen Albu 
Savu Savu 
Traian Achim 


Lista nr. 7 


Partidul Evreiesc 


Ernest Marton 
Alfred Bleicher 
Mihail Freimann 
Eugen Spielmann 
Samoilă Schlesinger 


Lista nr. 10 
Partidul Agrar 


Emil Grigorescu 
lov Făran 

lacob Timiş 
Gligor Brătoiu 
Traian Zbutea 


Lista nr. 2 
Totul pentru Ţară 


Ion Zelea Codreanu 
Victor Gărcineanu 
Bănică Dobre 

Ilie Colhon 

Vasile Hanu 


Lista nr. 5 


P.N.L. (Gh. B.) 


Vasile Daşchevici 
Ioachim Oancea 
Ilie Stricatul 
Leabu Pandele 
Iancu Clement 


Lista nr. 8 
Partidul German 


Herman Schöpp 
loan Reisenberger 
Mihail Waadt 
Petru Batzoni 
Paul Klein 


Lista nr. 11 
Partidul Maghiar 


Eugen Müller 
Adalbert Szigeti 
Francisc Balázs 
Robert Paulini 
Emeric Bakk 


Lista nr. 3 
P.N.T. 


Iuliu Maniu 

Ion Lugoşianu 
Nicolae Todoran 
Traian Rațiu 
Dorin I. Pop 


Lista nr. 6 
Partidul Poporului 


Ion Micu 
Ioan Tatoiu 
Ifrim Bordea 
Ion C. Barbu 
Alexandru Danciu 


Lista nr. 9 
P.S.D. 


Petru Mihăilă 
Gheorghe Şt. Ciură 
Vasile Moldovan 
Ilie V. Vasinca 
Nicolae A. Popa 


Lista nr. 12 
P.T.R. 


Adrian Vişinean 
Gheorghe Muntean 
Barbu Almăşan 
Paul Donath 

M. Gh. Ştefănescu 


S-a înregistrat şi la aceste alegeri un număr mare de partide politice, ceea ce arată 
fragmentarea electoratului, dar şi deruta lui totodată. Un alt aspect care merită a fi menționat este 
faptul că multe partide sunt de factură extremistă. 

Conform legii electorale din 27 martie 1926, preşedintele Biroului Electoral Județean Alba a 
făcut publice listele cu secțiile de votare pentru alegerea de deputați şi senatori, precum şi repartizarea 


localităților din județ pe baza acestor secţii”: 

IX Daia Română 

X Vințu de Jos 

XI Benic 

XII Teiuş 

XII Teiuş 

XIV Poiana Ampoiului 
XV Aiud 

XVI Aiud 


I Abrud 

II Abrud 

III Bucium 
IV Zlatna 

V Zlatna 

VI Şard 

VII Alba Iulia 


VIII Alba lulia 


* Aiudul, 1, nr. 44 din 17 decembrie 1937. 


XVII Ciumbrud 
XVII Fărău 

XIX Ocna Mureş 
XX Pianu de Sus 
XXI Sebeş 

XXII Sebeş 
XXIII Săsciori 

Pentru Senat (colegiul universal) s-au stabilit următoarele secții: 


I Abrud VII Alba Iulia 
H Abrud VIII Aiud 

HI Zlatna IX Aiud 

IV Ighiu X Ocna Mureş 
V Teiuş XI Sebeş 

VI Alba Iulia XII Săsciori 


Alegerile pentru Adunarea Deputaţilor din 20 decembrie 1937 s-au încheiat în județul Alba cu 
următoarele rezultate”: 

Lista nr. 1 a obținut 10.869 de voturi, adică 27,30% 

Lista nr. 2 a obţinut 8.443 de voturi, adică 21,21% 

Lista nr. 3 a obținut 11.235 de voturi, adică 28,22% 

Lista nr. 4 a obținut 974 de voturi, adică 2,45% 

Lista nr. 5 a obținut 931 de voturi, adică 2,34% 

Lista nr. 6 a obţinut 182 de voturi, adică 0,46% 

Lista nr. 7 a obţinut 483 de voturi, adică 1,21% 

Lista nr. 8 a obținut 488 de voturi, adică 1,22% 

Lista nr. 9 a obținut 625 de voturi, adică 1,57% 

Lista nr. 10 a obținut 932 de voturi, adică 2,34% 

Lista nr. 11 a obținut 3.231 de voturi, adică 8,12% 

Lista nr. 12 a obținut 799 de voturi, adică 2,01% 

Alegerile au fost validate şi pe baza rezultatelor obținute au fost desemnaţi deputaţii de Alba 
precum şi supleanţii lor?*: 


Deputaţi Supleanţi 
Lista Lista Lista 

Valeriu Pop I Danil Tecău j] Nicolae Todoran III 
Ion Zelea Codreanu II Ştefan Pop I Traian Rațiu III 
Iuliu Maniu III Ioan Todericiu I Dorin I. Pop m 
Ion Lugoşianu II Basil Gruia I Adalbert Szigeti XI 
Eugen Müller XI Victor Gărcineanu Il Francisc Balázs XI 

Bănică Dobre II Robert Paulini XI 

Ilie Colhon II Emerich Bakk XI 

Vasile Hanu II 


Alegerile pentru Senat în județul Alba s-au încheiat cu următoarele rezultate’: 
a) colegiul universal (22 decembrie 1937): 


Numărul Alegători Alegători Numărul voturilor Numărul voturilor 
reprezentanților înscrişi votanți nule (neexprimate) anulate 
de ales 
1 28.508 16.017 20 144 | 
Candidaţii, în ordinea înscrisă în buletin, au fost: 
Nicolae Milea P.N.L.(C. Brătianu) 6.371 de voturi 
Florian Medrea P.N.Ţ. 6.295 de voturi 
Dan Rădulescu Totul pt. Ţară 2.945 de voturi 
loan Micu Part. Pop. 262 de voturi 


A fost ales senator liberalul Nicolae Milea. 


% Monitorul Oficial, nr. 301 din 30 decembrie 1937. 
1 Ibidem. 
% Monitorul Oficial, nr. 4 din 5 ianuarie 1938. 

b) colegiul consiliilor comunale şi judeţene (28 decembrie 1937): 


Numărul Alegători Alegători Numărul voturilor Numărul voturilor 
Reprezentanţilor de | înscrişi votanţi nule (neexprimate) anulate 
ales | 
NI II IC 1.424 - BE] 
Candidații, în ordinea înscrisă în buletin, au fost: 
Simion Vulcu P.N.L. (C. Brătianu) 915 de voturi 
Gavril Crişan P.N.T. 491 de voturi 


A fost ales senator Simion Vulcu. 


Ultimele alegeri parlamentare din perioada interbelică bazate pe votul universal au consemnat 
înfrângerea partidului care organizase alegerile. Era, pentru prima dată de la intrarea în vigoare a legii 
electorale din anul 1926 când partidul de guvernământ obținea pe întreaga țară sub 40%. 

În aceste condiţii, pentru repartizarea mandatelor de deputaţi s-a aplicat articolul 93, alineatul 
4 din legea electorală care prevedea că atunci când nu s-a declarat nici o grupare majoritară, mandatele 
se împart între toate grupările proporţional cu procentul de voturi obţinut de fiecare din ele. 

Analiza rezultatelor alegerilor parlamentare la nivelul judeţului Alba reliefează faptul că 
Partidul Naţional- Țărănesc şi Partidul Naţional-Liberal au obţinut un număr sensibil egal de voturi. Un 
succes remarcabil l-a înregistrat Partidul Totul pentru Țară care a reuşit să se situeze pe locul trei în 
cadrul județului şi astfel să obțină un loc în Adunarea Deputaţilor. Partidul Maghiar şi-a menţinut şi de 
data aceasta constanța în alegeri, el întrunind peste 3.200 de voturi şi ca o consecință un loc în 
Adunarea Deputaţilor. Restul formațiunilor politice au obținut procente nesemnificative. Locurile de 
senatori, atât la colegiul universal cât şi la colegiul consiliilor comunale şi judeţene, au fost obţinute şi 
de această dată de către liberali. 

În concluzie, se poate spune că alegerile parlamentare din anul 1937 au arătat faptul că cele 
mai influente partide politice din judeţ au rămas în continuare Partidul Naţional-Țărănesc şi Partidul 
Naţional-Liberal. Alegerile au consemnat totodată clasarea pe locul trei a Partidului Totul pentru Țară, 
ceea ce semnifică o importantă deplasare spre dreapta a electoratului judeţului Alba. 

THE PARLIAMENTARY ELECTIONS FROM 1937 IN THE ALBA COUNTY 
SUMMARY 


The article presents the parliamentary elections which took place in 1937 in the Alba County. The 
elections were regulated by the electoral law from 1926. The Alba County held seven seats in the Senate and the 
Deputies Assembly. Twelve parties competed for them. The most significant parties according, to their results, 
were: the National-Peasant Party, the National-Liberal Party, the Iron Guard and the Magyar Party. The five 
seats in the Deputies Assembly assigned to the Alba County were adjudged as follows: the National-Peasant 
Party won two seats, the National-Liberal Party one seat, the Magyar Party obtained one seat and the Iron Guard 
also obtained one seat. The senator seats were again adjudged, both for the universal college and the college of 
the communal and county councils by the members of the National-Liberal Party. The elections proved in the 
Alba County as well as for the hole country a confusion of the voters. 


